Diari Oficial de la Generalitat Valenciana


Sumari del DOGV 4842, del 15-09-2004 (2004/9035)

RESOLUCIÓ de 16 de febrer de 2004, de la Conselleria d'Indústria, Comerç i Turisme, per la qual es declara aigua mineral natural la que procedeix del brollador Los Cloticos, partida de Los Cloticos, coordenades UTM 30 S X=613.650, Y=4.422.250, Z=820 m.s.n.m., terme municipal de Bejís, a la província de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/9035


Data del document
:   16-02-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * Bejís
    * empresa privada
    * aigua mineral

RESOLUCIÓ de 16 de febrer de 2004, de la Conselleria d'Indústria, Comerç i Turisme, per la qual es declara aigua mineral natural la que procedeix del brollador Los Cloticos, partida de Los Cloticos, coordenades UTM 30 S X=613.650, Y=4.422.250, Z=820 m.s.n.m., terme municipal de Bejís, a la província de Castelló. [2004/Q9035]
  
Vist l'expedient de sol·licitud de canvi de qualificació d'aigua de brollador a aigua mineral natural, de l'aigua que procedeix del brollador Los Cloticos, situat a la partida de Los Cloticos, coordenades UTM 30 S X=613.650, Y=4.422.250, Z=820 m.s.n.m., al terme municipal de Bejís, província de Castelló, instat davant del Servei Territorial d'Indústria i Energia de Castelló per l'Ajuntament de Bejís.
  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres títols; el Reial Decret 1.164/1991, de 22 de juliol, sobre reglamentació tecnicosanitària per a elaboració, circulació i comerç de les aigües de beguda envasades, modificat pel Reial Decret 781/1998, de 30 d'abril, i derogats pel Reial Decret 1.074/2002, de 18 d'octubre, pel qual es regula el procés d'elaboració, circulació i comerç d'aigües de beguda envasades.
  
Antecedents de fet
  
1. L'Ajuntament de Bejís, mitjançant escrit dirigit al Servei Territorial d'Indústria i Energia de Castelló, amb data de registre d'entrada 23 d'agost de 2001, després de prendre mostres de les aigües, va sol·licitar que la Conselleria d'Indústria i Comerç declarara aigua mineral natural la que procedia del brollador Los Cloticos, situat a la partida de Los Cloticos, coordenades UTM 30 S X=613.650, Y=4.422.250, Z=820 m.s.n.m., al terme municipal de Begís, província de Castelló.
  
2. En compliment de l'article 39.2 del Reglament General per al Règim de la Mineria, el Servei Territorial d'Indústria i Energia de Castelló va efectuar, el 27 de setembre de 2001, les preses corresponents de mostres d'aigua en presència de la part interessada i va enviar dues de les mostres preses a l'Institut Tecnològic Geominer d'Espanya perquè foren sotmeses a l'anàlisi reglamentària. Amb dates de registre d'entrada de 5 de desembre de 2001 i 16 d'abril de 2003 es van rebre els informes respectius de l'Institut Tecnològic Geominer d'Espanya de dates 27 de novembre de 2001 i 4 d'abril de 2003, favorables quant a la qualificació com a aigua mineral natural.
  
3. De conformitat amb el que disposa l'article 39.2 del Reglament General per al Règim de la Mineria, el Servei Territorial d'Indústria i Energia de Castelló va procedir a la informació pública de la iniciació de l'expedient mitjançant anuncis que es van publicar al Butlletí Oficial de la Província de Castelló número 140, de 22 de novembre de 2001, i al Boletín Oficial del Estado número 299, de 14 de desembre de 2001, sense que en l'expedient constara cap escrit d'oposició. El Servei Territorial va traslladar a la Direcció General d'Indústria i Energia l'expedient amb data de registre d'entrada de 17 de gener de 2003, perquè continuara la tramitació, segons el que preveu l'article 39.2 del Reglament General per al Règim de la Mineria.
  
4. Amb data de registre d'eixida 6 de març de 2003, notificat el 12 de març de 2003, la Direcció General d'Indústria i Energia va enviar un escrit en què sol·licitava un informe a la Confederació Hidrogràfica del Xúquer. Transcorregut el termini assenyalat, no figura en l'expedient l'emissió de l'informe esmentat, per la qual cosa ha d'entendre's favorable a l'efecte de continuar la tramitació de l'expedient referit.
  
5. En compliment dels articles 20.1.2 i 19.1.3 del Reial Decret 1.164/91 sobre reglamentació tècnica i sanitària per a l'elaboració, circulació i comerç de begudes envasades i en compliment, així mateix, de l'article 39.3 de la Llei 22/1973, de Mines, es va traslladar l'expedient a la Conselleria de Sanitat, Direcció General de Salut Pública, amb data de registre d'eixida 6 de març de 2003, i es va sol·licitar l'informe vinculant corresponent sobre la naturalesa de l'aigua objecte de l'expedient. Amb data d'eixida de 22 d'abril de 2003, la Direcció General de Salut Pública emet un informe desfavorable, amb data 31 de març de 2003, en el qual conclou que no escau accedir al canvi de denominació sol·licitat.
  
6. Mitjançant escrit registrat d'eixida el 18 de juny de 2003, es notifica a l'interessat l'informe esmentat de la Direcció General de Salut Pública de data 31 de març de 2003 perquè en prenga coneixement i tinga els efectes oportuns.
  
7. Amb data 8 de gener de 2004, l'interessat va presentar a la Conselleria de Sanitat documentació complementària relativa a la qualificació com a aigua mineral natural la procedent del referit brollador a fi d'esmenar les deficiències que s'havien trobat en l'expedient.
  
8. Mitjançant escrit de data 8 de gener de 2004, registre d'eixida 14 de gener de 2004, la Direcció General de Salut Pública remet un nou informe, de data 8 de gener de 2004, en què, en vista de la nova documentació presentada pel titular, conclou que sí que escau accedir al canvi de denominació d'aigua de brollador a aigua mineral natural de l'aigua esmentada.
  
Fonament de dret
  
1. La Conselleria d'Indústria, Comerç i Turisme és competent per a resoldre la sol·licitud de declaració d'aigua mineral natural de les aigües esmentades formulada per l'Ajuntament de Bejís (Castelló), amb codi d'identificació fiscal H2472035D, en virtut del que es disposa tant en els articles 24.2 de la Llei 22/1973, de 21 de juliol, de Mines, i 39.2 del seu reglament, aprovat pel Reial Decret 2.857/1978, com el que s'estableix en el Reial Decret 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en l'annex I, apartat B.III.a i en el Decret 117/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Indústria, Comerç i Turisme (DOGV núm. 4.543, de 14.07.2003).
  
Vistos els antecedents de fet, els preceptes legals esmentats i les altres disposicions d'aplicació especial i general, aquesta Conselleria d'Indústria, Comerç i Turisme, a petició de l'Ajuntament de Bejís, amb codi d'identificació fiscal L8202208A, resol:
  
Declarar aigua mineral natural l'aigua qualificada abans de brollador, procedent del brollador Los Cloticos, situada a la partida de Los Cloticos, X=613.650, Y=4.422.250, Z= 820 m.s.n.m., al terme municipal de Bejís, província de Castelló.
  
Aquesta resolució no pot estendre's de facto per a aigües procedents de qualsevol altra surgència, pou, sondatge, brollador, etcètera, existent o per realitzar, si abans, i després de la tramitació reglamentària escaient, aquesta conselleria no acorda la qualificació com a mineral natural de les aigües així obtingudes.
  
Abans de l'aprofitament de l'aigua declarada mineral natural en aquesta resolució s'ha de sol·licitar al Servei Territorial d'Indústria i Energia de la província de València l'autorització d'aprofitament corresponent, d'acord amb el que estableix l'article 26 de la Llei 22/1973, de 21 de juliol, de Mines, i l'article 41 del vigent Reglament General per al Règim de la Mineria, en relació amb l'article 24.1 de la llei esmentada i 39.1 del seu reglament.
  
Contra aquesta resolució, que és definitiva en via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació, d'acord amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant del conseller d'Indústria, Comerç i Turisme en el termini d'un mes comptat des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 16 de febrer del 2004.- El conseller d'Indústria, Comerç i Turisme: Miguel I. Peralta Viñes.